་བོ་
དང་མཁའ་འགྲོ་མ་མང་པོ་ལ་གསང་བ་འདུས་པ་བསྟན། འདུས་པའི་རྒྱུད་ཀྱི་གླེགས་བམ་རྣམས་
ཀྱང་ཀླུ་ལས་གྱུར་པའི་ཡེ་ཤེས་ཀྱི་མཁའ་འགྲོ་མ་རྣམས་ལ་གཏད་ནས་ནུབ་ཕྱོགས་ཨུ་རྒྱན་གྱི་ཡུལ་
ན་ཆེས་དར་བར་ཡོད་པ་ལས། དེའི་ཚེ་རྒྱ་གར་ལྷོ་ཕྱོགས་ཨོ་དྷེ་ཤ་ན་རྒྱལ་པོ་བི་སུ་ཀལྤ་ལེགས་པའི་
ཏོག་ཅེས་བྱ་བ་རྒྱུ་མཚན་ཉིད་ཐེག་པ་ལ་མཁས་པ་ཞིག་བཞུགས་ཏེ། དེའི་ཐུགས་དགོངས་ལ།
རོལ་ཏུ་ཕྱིན་པའི་སྡེ་སྣོད་ལས། ལས་དང་པོ་པས་འདོད་ཡོན་སོགས་ཉོན་མོངས་པ་སྤངས་ནས་བྱང་
ཕ་
224

དཔལ་གསང་བ་འདུས་པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་གསང་འདུས་ཆོས་ཀུན་གསལ་བའི་ཉིན་བྱེད།
ཆུབ་བསྒྲུབ་པར་གསུངས་ནའང༌། མདོ་སྡུད་པ་ལས། དེ་ཚེ་བྱང་ཆུབ་སེམས་དཔའ་འདོད་ཡོན་ལྔ་
སྤྱོད་ཀྱང་། །ཞེས་སོགས་དང༌། འོད་སྲུང་གིས་ཞུས་པ་ལས། ཇི་ལྟར་གྲོང་ཁྱེར་སྐྱེ་བོའི་མི་གཙང་
ལུད། །དེ་ནི་བུ་རམ་ཤིང་པའི་ཞིང་ལ་ཕན། །དེ་བཞིན་བྱང་ཆུབ་སེམས་དཔའི་ཉོན་མོངས་ལུད། །
དེས་ནི་སངས་རྒྱས་ཆོས་རྣམས་བསྐྱེད་ལ་ཕན། །ཞེས་འདོད་ཡོན་ལ་སྤྱོད་ཅིང་ཉོན་མོངས་གྲོགས་
སུ་འཆར་བའི་ལམ་སྟོན་པའི་ཚིག་ཅིག་ནི་བྱུང༌། དེ་ཉམས་སུ་ལེན་ཚུལ་མི་ཤེས་པ་ལ་གསལ་བར་
བསྟན་པ་མ་བྱུང་བས། དེ་སྟོན་པའི་རྒྱལ་བའི་བཀའ་ཞིག་ནི་ཡོད་ངེས། དེ་ལྟ་བུའི་ཐེག་པ་མཆོག་
དང་མཇལ་བར་ཤོག་ཅིག་ཅེས་སྨོན་པའི་ཚེ། རྨི་ལམ་དུ་མཁའ་འགྲོ་མས་ཁྱོད་དེ་ལྟ་བུའི་ཐེག་པའི་
མཆོག་འདོད་ན། འདི་ནས་བྱང་ཕྱོགས་ན་དཔལ་ཨོ་རྒྱན་གྱི་གནས་ཞེས་བྱ་བར་ཧེ་རུ་ཀ་རང་བྱུང་
གི་ལྷ་ཁང་ན་དཔལ་གསང་བ་འདུས་པ་ལ་སོགས་པའི་རྒྱུད་སྡེ་རིན་པོ་ཆེ་རྣམས་ཡེ་ཤེས་ཀྱི་མཁའ་
འགྲོ་མ་རྣམས་ཀྱིས་བདག་བྱས་ནས་ཡོད་པས་དེར་སོང་ལ་ཞུས་ཤིག་ཅེས་ལུང་བསྟན་ནོ། །དེར་
རྒྱལ་པོས་དཔལ་ཨུ་རྒྱན་གྱི་གནས་སུ་བྱོན་ཏེ་ཧེ་རུ་ཀ་རང་བྱུང་གི་ལྷ་ཁང་གི་སྒོ་བཞི་ནས་རིམ་པ་
བཞིན་ཕྱག་བྱས། སླར་ཡང་ཤར་སྒོ་ནས་ཕྱག་བྱས་གསོལ་བ་བཏབ་པའི་རྗེས་སུ་བུད་མེད་གཅིག་
བྱུང་ནས། ཁྱོད་རྒྱལ་པོ་བི་སུ་ཀལྤ་ཡིན་ནམ་གསུངས། ཡིན་བྱས་པས། ལྷ་ཁང་གི་ནང་དུ་ཁྲིད་
གསང་བ་འདུས་པའི་དཀྱིལ་འཁོར་དུ་མངོན་སུམ་དུ་བཅུག །དབང་བསྐུར། རྒྱུད་བཤད། གདམས་
པ་དང་། རྗེས་སུ་གདམས་པ་མཐའ་དག་གནང་ནས་གླེགས་བམ་གཏད་དོ། །སྤྱིར་ཨོ་རྒྱན་དུ་ལ་
ལས་དབང་དང་ལུང་ཐོབ་ཀྱང་རྒྱུད་མ་ལོན་པ་དང༌། ལ་ལས་རྒྱུད་ལོན་ཡང་དབང་དང་ལུང་མ་ཐོབ་
པ་ཡོད་ནའང་། རྒྱལ་པོ་འདིས་ཐམས་ཅད་དུས་གཅིག་ལ་ལོན་པ་ཡིན་ལ། དེ་ནས་རྒྱལ་པོ་དེས་
གསང་བ་འདུས་པའི་དོན་བསྒོམས་པས་ཕྱག་རྒྱ་ཆེན་པོ་མཆོག་གི་དངོས་གྲུབ་བརྙེས་ནས་རྒྱུད་
རྣམས་ཁྱེར་ཏེ་འཕགས་ཡུལ་དུ་བྱོན་པས།
དེའི་ཚེ་འཕགས་ཡུལ་གྱི་ཡུལ་ར་ཌའི་བྲམ་ཟེ་ཞིག་ལ་སྲས་བཞི་ཡོད་པ་ལས། དེ་དག་གིས་
གཞོན་ནུའི་དུས་སུ་སྒྲའི་བསྟན་བཅོས་ལ་སོགས་པ་རིག་པའི་གནས་ལ་ལེགས་པར་སྦྱངས། ཕྱིས་
བསྟན་པ་ལ་དད་པར་གྱུར་པ་དང༌། དེའི་ནང་ནས་གཅིག་བཅོམ་ལྡན་འདས་ཀྱི་སྲས་སྒྲ་གཅན་
འཛིན་བཟང་པོའི་དྲུང་དུ་རབ་ཏུ་བྱུང་བའི་མཚན་ཡང་སྒྲ་གཅན་འཛིན་བཟང་པོར་བཏགས། དེས་
ཕྱིའི་སྡེ་སྣོད་ལ་ལེགས་པར་སྦྱངས་པས་མཁས་པ་ཆེན་པོར་གྱུར་ཏེ། བི་ཀྲ་མ་ལ་ཤཱི་ལའི་མཁན་པོ་
མཛད་ཅིང་བཞུགས་པ་ལས། རྒྱལ་པོ་བི་སུ་ཀཔྰ་ཞེས་བྱ་བས་ཨོ་རྒྱན་ནས་མཁའ་འགྲོ་མ་རྣམས་
225

མེས་པོའི་ཕྱག་རྗེས་ལས། གསང་བདེ་འཇིགས་གསུམ་གྱི་ཆོས་འབྱུང་།
ལས་གསང་སྔགས་ཟབ་མོའི་ཆོས་ལོན་ཡོད་ཟེར་བ་ཐོས་ནས་དད་དེ། དེའི་དྲུང་དུ་སོང་ཞིང་ཞུས་
པས། དེས་ཀྱང་གསང་བ་འདུས་པའི་དཀྱིལ་འཁོར་དུ་བཅུག །དབང་བསྐུར། རྒྱུད་བཤད།
གདམས་པ་དང་། རྗེས་སུ་བསྟན་པ་མ་ལུས་པ་གནང༌། བྲམ་ཟེ་དེས་ཀྱང་དོན་ཉམས་སུ་བླངས་
པས་བསྐྱེད་རྫོགས་ཀྱི་དོན་ལ་བརྟན་པ་ཅུང་ཟད་ཐོབ་པ་དང༌། དེ་མཐར་ཕྱིན་པར་བྱ་བའི་ཕྱིར་རབ་
བྱུང་གི་ཆ་ལུགས་སྦས་ཏེ་སྤྱོད་པ་ལ་གཤེགས་སོ། །དེའི་ཚེ་མདའ་འཕེན་པའི་སྤྱོད་པ་མཛད་དེ།
མདའ་ལེགས་པར་བསྲངས་ན་གནད་དུ་འཕོག་པ་བཞིན་དུ། སེམས་ཉིད་གནས་ལུགས་ཀྱི་སྟེང་དུ་
སྲོང་ན་གྲོལ་བར་རྟོགས་ནས་རྟོགས་པ་མཆོག་བརྙེས་སོ། །དེའི་ཚེ་ས་ར་ཧ་ཞེས་པར་མཚན་གྲགས།
དེ་ཡང་མདའ་བསྣུན་ཞེས་པ་ཡིན་ལ། གྲུབ་ཆེན་དེས་རང་གི་རྟོགས་པ་གླུར་བླངས་པ་དོ་ཧ་མཛོད་
མཛད། དེ་ཡང་སྤྱིར་དོ་ཧ་ལ་རྒྱལ་པོ་དོ་ཧ། བཙུན་མོ་དོ་ཧ། དམངས་དོ་ཧ་དང་གསུམ་ལས། དེ་
གསུམ་ཆར་སློབ་དཔོན་འདིས་མཛད་པར་གྲགས་ཀྱང༌། གཞན་གཉིས་ནི་བལ་པོའི་པཎྜི་ཏ་ཞིག་
གིས་བྱས་པ་སློབ་དཔོན་འདི་ལ་ཁ་འཕངས་པ་ཡིན་པར་གྲགས་ལ། འདིས་མཛད་པའི་དོ་ཧ་ནི་
དམངས་དོ་ཧར་གྲགས་ལ། སེམས་ཉིད་གཅིག་པུ་ཀུན་གྱི་ས་བོན་ཏེ། །ཞེས་པ་ཡོད་པ་དེ་ཡིན་པར་
བཤད་དོ། །དེ་ལྟ་བུའི་གྲུབ་པའི་སློབ་དཔོན་ཆེན་པོ་དེ་མཐར་དཔལ་གྱི་རི་ལ་གཤེགས་ཤིང༌།
སུམ་སྟོང་བཞི་བརྒྱ་བཞུགས་ནས་སྐལ་ལྡན་གྱི་དོན་མཛད་པར་གྲགས་སོ། །
དེ་ཉིད་ཀྱིས་རྗེས་སུ་བཟུང་ཞིང་བྱིན་གྱིས་བརླབས་པ་ནི་དཔལ་འཕགས་པ་ཀླུ་སྒྲུབ་སྟེ།
ཡང་སངས་རྒྱས་མྱ་ངན་ལས་འདས་ནས་ལོ་བཞི་བརྒྱ་ན་རྒྱ་གར་ལྷོ་ཕྱོགས་བེ་ཏའི་ཡུལ་དུ་བྲམ་ཟེ་
ལོ་
དེ་
ཕུན་སུམ་ཚོགས་པ་གཅིག་ལ་བུ་མེད་པ་ལས། ལན་ཅིག་རྨི་ལམ་དུ་བྲམ་ཟེ་བརྒྱ་ལ་ཆོས་སྟོན་དྲངས་
ན་བུ་རྙེད་ཅེས་པའི་ལུང་བསྟན་བྱུང་། དེ་ནས་དེ་ལྟར་བྱས་པས་ཟླ་བ་བཅུ་ནས་ཁྱེའུ་ཞིག་བཙས་ཏེ་
མཚན་མཁན་ལ་བསྟན་པས། མཚན་བཟང་མོད་ཀྱི། འོན་ཀྱང་ཞག་བདུན་གྱི་ཚེ་ལས་མེད་དོ་ཟེར།
དེ་ལ་ཅིས་ཕན་དྲིས་པས། བྲམ་ཟེ་བརྒྱ་ལ་ཆོས་སྟོན་དྲངས་པས་ཟླ་བ་བདུན་དང༌། དགེ་སློང་བརྒྱ་
ལ་ཆོས་སྟོན་དྲངས་ན་ལོ་བདུན་ཐུབ། དེ་ནས་ཐབས་མེད་དོ་ཟེར། དེ་ནས་དེ་བཞིན་བྱས་ཏེ་ལོ་བདུན་
དུ་ཉེ་བ་ན། བུའི་རོ་མཐོང་བ་ཕ་མས་མི་བཟོད་པས་གཡོག་དང་བཅས་ཡུལ་ཁམས་གཞན་དུ་བཏང་།
དེས་ཀྱང་སོང་སོང་སྟེ་ཁ་སར་པ་ཎིའི་ཞལ་བལྟས་ནས་རིམ་གྱིས་ནཱ་ལེནྡྲ་ན་ས་ར་ཧ་བཞུགས་པའི་
སྒོ་དྲུང་དུ་སླེབས་ནས། དེར་སྙན་ངག་གི་རིག་བྱེད་སྟོན་པས། བྲམ་ཟེ་ཆེན་པོས་གསན་ནས་ནང་དུ་
བོས་པ་ན། སྔར་གྱི་ཚུལ་རྣམས་ཞུས་པས། སློབ་དཔོན་ན་རེ། རབ་ཏུ་བྱུང་ན་ཐབས་ཡོད་གསུངས།
226

དཔལ་གསང་བ་འདུས་པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་གསང་འདུས་ཆོས་ཀུན་གསལ་བའི་ཉིན་བྱེད།
ཕྱིས་རབ་ཏུ་བྱུང་བར་ཁས་བླངས། དེར་སློབ་དཔོན་གྱིས་འཆི་བདག་འཇོམས་པའི་དཀྱིལ་འཁོར་
དུ་དབང་བསྐུར་གཟུངས་འདོན་དུ་བཅུག ཁྱད་པར་ལོ་བདུན་ལོན་པའི་ནུབ་མོ་མཚན་ཐོག་ཐག་
བཟླས་པས་འཆི་བདག་གི་ཆད་པ་ལས་ཐར་ཏེ་ཚེའི་རིག་འཛིན་བརྙེས། དེ་ནས་ལོ་བརྒྱད་ལོན་པ་
ན་བྲམ་ཟེ་ཆེན་པོ་དེ་ཉིད་ཀྱི་དྲུང་དུ་རབ་ཏུ་བྱུང་ཞིང་རིམ་གྱིས་ཤེས་བྱ་རིག་པའི་གནས་རྣམས་དང་
ཐེག་པ་ཆེ་ཆུང་ཐམས་ཅད་ལ་སྦྱངས་སོ། །ཕྱིས་ཕ་མ་དང་མཇལ་བར་བཞེད་ནས་ཕོ་ཉ་བས་བརྡ་
སྦྱར། ཕ་མ་ན་རེ། ད་མྱ་ངན་སངས་ཤི་སྒྲོགས་མི་དགོས་ཟེར་ནས་ཡིད་མ་ཆེས། དེ་ལ་ལོ་རྒྱུས་ཞིབ་
པར་བསྙད་པས་ཡིད་ཆེས། ཕ་མ་དང་མཇལ་ཐམས་ཅད་དགའ་མགུར་གྱུར་ཏོ། །དེ་ནས་བྲམ་ཟེ་
ཆེན་པོ་དེ་ཉིད་ལ་གསང་བ་འདུས་པ་ལ་སོགས་པའི་གསང་སྔགས་ཀྱི་ཆོས་ཞུས་པས། དེས་ཀྱང་
དཀྱིལ་འཁོར་དུ་བཅུག་དབང་བསྐུར། རྒྱུད་བཤད། ཞལ་ནས་སྙན་དུ་བརྒྱུད་པའི་གདམས་པ་དང་
རྗེས་སུ་བསྟན་པ་མ་ལུས་པ་གནང་ངོ་། །དེ་ནས་བྲམ་ཟེ་ཆེན་པོ་དེ་ཉིད་ལ་མཁན་པོ་ཞུས་ནས་བསྙེན་
པར་རྫོགས་པར་མཛད་ནས་མཚན་དགེ་སློང་དཔལ་ལྡན་ཞེས་བཏགས་སོ། །དེ་ལྟ་བུའི་མཁན་པོ་སྒྲ་
གཅན་འཛིན་དང་། གྲུབ་པ་བརྙེས་པའི་མཚན་ས་ར་ཧ་གཉིས་ལོ་རྒྱུས་ཕལ་ཆེར་ལས་གཅིག་པ་ཁོ་ན་
འབྱུང་ཡང༌། མཁས་པའི་དབང་པོ་མང་ཐོས་ཀླུ་སྒྲུབ་རྒྱ་མཚོས་དེ་གཉིས་ལ་ཐ་དད་པར་བཤད་ལ།
གང་ལྟར་དེའི་ཚེ་མཁན་པོས་ལོ་བཅུ་གཉིས་སུ་མུ་གེ་ཡོང་བས་གཙུག་ལག་ཁང་ཉམས་དམས་པར་
གཟིགས་ནས། དགེ་འདུན་རྣམས་ཀྱི་ཞལ་ལྟ་བར་དགེ་སློང་དཔལ་ལྡན་བསྐོས་ཏེ་དཔལ་གྱི་རི་ལ་
གཤེགས། དེར་དགེ་སློང་དཔལ་ལྡན་གྱི་ཐུགས་དགོངས་ལ་གསེར་འགྱུར་གྱི་རྩི་བྱས་ལ་དཀོན་
མཆོག་དང་དགེ་འདུན་གྱི་ཞབས་ཏོག་བྱའོ་སྙམ་དུ་དགོངས་ཏེ། སློབ་དཔོན་བ་ལིཾ་ཏའི་དྲུང་དུ་གསེར་
འགྱུར་གྱི་གདམས་པ་ཞུས། གླིང་བར་ནས་གསེར་འགྱུར་གྱི་རྫས་རྣམས་བླངས་ཏེ་གསེར་འགྱུར་
བྱས་པས་མ་འགྲུབ་པ་དང་། ཆང་འཚོང་མ་ཞིག་གི་སྐྱ་བ་གསེར་དུ་གྱུར་པ་གཟིགས་ནས། དེ་ལ་བླངས་
པས་གསེར་འགྱུར་འགྲུབ། ཟངས་རྣམས་གསེར་དུ་བསྒྱུར། མུ་གེ་མ་བྱུང་བའི་ས་ནས་འབྲུ་མང་པོ་
དྲངས་ནས་དགེ་འདུན་གྱི་གདུགས་ཚོད་སྦྱར། དེའི་ཚེ་ཡུལ་ཕྱོགས་ཀྱི་མི་སྟོབས་མེད་རྣམས་ཤི་
སྟོབས་ཆེན་རྣམས་གཞན་དུ་དེང་སྟེ་ཡུལ་སྟོངས་པར་གྱུར་ཏོ། །དེ་ནས་མུ་གེ་གསང་པ་ན་དགེ་
འདུན་རྣམས་ན་རེ། ཡུལ་ཕྱོགས་འདིར་མུ་གེ་བྱུང་བ་ཡིན་འདུག་པ་ལ། ཁྱོད་ཀྱིས་ཇི་ལྟར་བྱས་ནས་
དགེ་འདུན་གྱི་འཚོ་བ་བཙལ་ཟེར། རྒྱུ་མཚན་བསྙད་པས། ཁྱོད་ཀྱིས་དགེ་འདུན་ལ་མ་ཞུས་པར་
གསེར་འགྱུར་བྱས་དགེ་འདུན་ལོག་འཚོ་ལ་བཀོད་འདུག་པས་གནས་ནས་ཕྱུང་ལ་གཙུག་ལག་ཁང་
227

མེས་པོའི་ཕྱག་རྗེས་ལས།
གསང་བདེ་འཇིགས་གསུམ་གྱི་ཆོས་འབྱུང་།
དང་མཆོད་རྟེན་བྱེ་བ་གྱིས་ཤིག་ཅེས་བསྒོའོ། །དེའི་ཚེ་དགེ་སློང་བདེ་བྱེད་ཅེས་བྱ་བས་རིག་པའི་
རྒྱན་ཞེས་བྱ་བའི་གཞུང་འབུམ་ཕྲག་བཅུ་གཉིས་པ་བྱས་ནས་ཐམས་ཅད་སུན་འབྱིན་པ་ཞིག་བྱུང་
བ་ན། དེའི་གཉེན་པོར་ཆོས་སྡེ་སྣོད་མང་པོ་གསུངས། ལྟ་བ་ལོག་པ་རྣམས་ཡང་དག་པའི་ལྟ་བ་
འཛིན་དུ་བཅུག་ཅིང་ཆོས་འཆད་ཀྱིན་བཞུགས་པས། རེ་ཞིག་ན་བྱིས་པ་གཉིས་ཆོས་ཉན་དུ་བྱུང་བས་
དྲི་ཞིམ་པོས་ཁོར་ཡུག་ཐམས་ཅད་ཁྱབ་པ་དང་། དེ་གཉིས་སོང་བ་ན་དྲི་ཡང་མེད་པར་འགྲོ་བ་ཞིག་
བྱུང་བས། ཁྱེད་སུ་ཡིན། དྲི་འདི་ལྟར་འོང་བ་ཇི་ལྟར་ཡིན་གསུངས་པས། དེ་གཉིས་ན་རེ། ངེད་ཀླུའི་
རྒྱལ་པོ་འཇོག་པོའི་བུ་ཡིན། མི་ཡུལ་དུ་འོང་པ་ལ་ཙནྡན་གོར་ཤིརྵའི་བསྲུང་བ་བྱས་པ་ཡིན་ཟེར།
དེར་ཐུགས་དགོངས་ལ་ཙནྡན་དེ་ལ་སྒྲོལ་མའི་སྐུ་ཞིག་བཞེངས་ན་ཕན་ཡོན་ཆེ་བར་དགོངས་ཏེ།
ཙནྡན་དེ་བླང་དུ་ཡོད་དམ་གསུངས་པས། ཡབ་ལ་དྲི་ཟེར་ནས་དྲིས་པས། སློབ་དཔོན་ཀླུའི་ཡུལ་དུ་
འབྱོན་ན་འབུལ་ཟེར་བས། ཞལ་གྱིས་བཞེས་ཏེ་ཀླུའི་ཡུལ་དུ་བྱོན། ཀླུ་ཁབ་སྒོ་ན་བཞུགས་པ་དང༌།
ཀླུའི་རྒྱལ་པོ་ན་རེ། དུག་གིས་མི་ཚུགས་ན་ནང་དུ་བྱོན་ཟེར་ནས་བྱོན་ཏེ་ཀླུའི་རྒྱལ་པོ་འཁོར་དང་བཅས་
པ་ལ་ཆོས་བསྟན་བསོད་སྙོམས་བཞེས། དེའི་ཚེ་ཀླུ་རྣམས་ཀྱིས་བཞུགས་པར་ཞུས་པས། ད་ང་མཆོད་
རྟེན་བྱེ་བ་བཞེངས་པའི་འདམ་འཚོལ་བ་དང་། འབུམ་གདན་འདྲེན་དུ་འོང་གིས་བསྡད་མི་ཁོམ་ཕྱིས་
འོང་སྲིད་གསུངས་ཏེ། འདམ་མང་པོ་དང་། འབུམ་དང་། ཡི་གེ་ཉུང་དུ་ཡང་གདན་དྲངས་ཏེ་འབུམ་
གྱི་ཞབས་ནས་བག་ཙམ་ཀླུས་མ་བསྐུར་བ་ལ་ད་ལྟ་མཇུག་ཏུ་རྫོགས་སོ་ཡོད་པ་འདི་ཉི་ཁྲི་ནས་ཁ་
བསྐངས་པ་ཡིན་ནོ་ཞེས་གྲགས་སོ། །དེ་ན་མི་ཡུལ་དུ་ཀླུ་འཇིམ་ལས་མཆོད་རྟེན་ལ་སོགས་པ་བྱེ་བ་
བཞེངས་དགོས་པ་རྣམས་ཕལ་ཆེར་གྲུབ་པར་མཛད། འགའ་ཞིག་གིས་ཀླུ་ཡུལ་དུ་མི་འབྱོན་པའི་
ཕྱིར་མ་མཛད་དོ། །དེ་ནས་བཟུང་སྟེ་ཀླུ་སྒྲུབ་ཅེས་པ་མཚན་དུ་ཆགས་སོ། །ཡང་ནཱ་གརྫུ་ནའི་ནཱ་ག་
ནི་ཀླུ་སྟེ་ཆོས་དབྱིངས་སུ་སྐྱེས་པ་རྟག་ཆད་གཉིས་ཀྱི་མཐའ་ལ་མི་གནས་པ་གསུང་རབ་རིན་པོ་ཆེའི་
བང་མཛོད་ལ་མངའ་བརྙེས་པ་སྲེག་ཅིང་གསལ་བའི་ལྟ་བ་དང་ལྡན་པས་ཀླུའོ། །ཨ་རྫུ་ན་ནི་སྲིད་
སྒྲུབ་སྟེ་ཆོས་ཀྱི་རྒྱལ་སྲིད་སྐྱོང་བ་དང་། ཉེས་པའི་དགྲ་ཚོགས་འདུལ་བས་སྲིད་སྒྲུབ་སྟེ་བསྡུས་པས་
ཀླུ་སྒྲུབ་བོ། །དེ་སྐད་དུ་ཚིག་གསལ་དུ། གང་ཞིག་མཐའ་གཉིས་གནས་ལ་གནས་གསལ་ཞིང་། །
རྫོགས་སངས་རྒྱས་བློ་རྒྱ་མཚོར་སྐྱེ་བ་བརྙེས། །དམ་ཆོས་མཛོད་ཀྱི་ཟབ་མོ་ཉིད་ཇི་ལྟར། །རྗེས་སུ་
རྟོགས་བཞིན་ཐུགས་རྗེས་སྟོན་པར་མཛད། །གང་གི་ལྟ་བའི་མེ་དག་གིས། །ད་དུང་ཕས་རྒོལ་གཞུང་
ལུགས་ཀྱི། །བུད་ཤིང་དང་ནི་འཇིག་རྟེན་གྱི། །ཡིད་ཀྱི་མུན་རྣམས་འཇོམས་པར་མཛད། །གང་གི་
228

དཔལ་གསང་བ་འདུས་པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་གསང་འདུས་ཆོས་ཀུན་གསལ་བའི་ཉིན་བྱེད།
གཉིས་མེད་ཡེ་ཤེས་གསུང་མདའི་ཚོགས། །ལྷ་དང་བཅས་པའི་གདུལ་བྱའི་འཇིག་རྟེན་ལ། །ཁམས་
གསུམ་དག་ཏུ་རྒྱལ་ཐབས་ལེགས་མཛད་པས། །སྲིད་པའི་དགྲ་སྡེ་མ་ལུས་འཇོམས་མཛད་པ། །ཀླུ་
སྒྲུབ་དེ་ལ་ཕྱག་འཚལ་ནས་ནི་དེའི། །ཞེས་གསུངས་སོ། །དེ་ནས་ལི་ཁ་ར་ཤིང་འཕེལ་དུ་གསེར་
འགྱུར་བྱས་ཏེ་སྦྱིན་གཏོང་རྒྱ་ཆེན་པོ་མཛད། དེའི་ཚེ་བྲམ་ཟེ་རྒན་རྒོན་གཉིས་ལ་ཡང་གསེར་མང་པོ་
གནང་བས་དད་དེ། རྒན་པོས་ཉེ་གནས་བྱས་ཆོས་མཉན་པས། ཤི་ནས་སློབ་དཔོན་ཀླུའི་བྱང་ཆུབ་
ཏུ་གྱུར་ཏོ། །དེ་ནས་ཤར་ཕྱོགས་ན་ཌ་བེ་སར་བྱོན་ནས་ལྷ་ཁང་མང་པོ་བཞེངས། དེ་ནས་སེང་ལྡེང་
རྒི་ནགས་དྲི་ལྡན་གྱི་འདབས་སུ་བྱོན། དྲིལ་བུ་ལྟ་བུའི་བྲག་གསེར་དུ་བསྒྱུར་བར་བརྩམས་པའི་ཚེ།
མ་ཧེ་འཚོ་བའི་བྱིས་པ་གཅིག་གིས་ནགས་ཀྱི་གསེབ་ཏུ་ཕྱིན་པས། དེ་ནས་རྒན་མོ་གཅིག་འདུག་པ་
དང་འཕྲད་ནས་དེ་ན་རེ། བཙུན་པ་མ་གི་ཚོའི་ནང་ན་ཀླུ་སྒྲུབ་བྱ་བ་གཅིག་ཡོད་ཀྱི། དེ་ལ་བྱིས་པ་
ཁྱོད་ཀྱིས་བཙུན་པ་ཁྱོད་རང་གི་མ་རྒན་མོས་རེ་ཞིག་འདིར་ཤོག་ཟེར་གྱི་འདུག་གྱིས་དང་ཟེར་བ་ལ།
བྱིས་པ་དེས་ཕྱིན་པས་གང་ཡིན་ངོ་མ་ཤེས་པར་སླར་ལོག་ཡོང་བས། ཡང་རྒན་མོ་ན་རེ། ཏ་ལའི་ལོ་
མ་བཟུང་ནས་ཁ་ཏ་བྱེད་པ་དེ་ཡིན། ཆོས་གོས་ཀྱི་རྒྱབ་ན་ཡི་གེ་ཨ་གཅིག་ཀྱང་ཡོད་གསུངས། དེར་
དེས་དེ་ལ་དེ་སྐད་བྱས་པས་ཀླུ་སྒྲུབ་ཀྱིས་བྱོན་པའི་ཚེ། རྒན་མོ་དེ་སྒྲོལ་མ་ལྷ་ལྔར་ཞལ་གཟིགས།
ཁ་ཅིག་ལས་ལྷ་གསུམ་དུ་གཟིགས་ཞེས་ཀྱང་འབྱུང་། དེའི་ཞལ་ནས་ཁྱོད་ཀྱིས་གསེར་འགྱུར་གྱི་རྩིའི་
སྒོ་ནས་སེམས་ཅན་གྱི་དོན་བྱེད་པ་ཡང་བཟང་སྟེ། དེ་ལས་ཀྱང་མཆོག་བས